₹85 करोड़ तक जा सकता है डोमेस्टिक आंकड़ा; RRR और बाहुबली 2 से पीछे रहेगी आदिपुरुष
Adipurush Box Office Day 1 Collection Update - आज फिल्म जगत में हर जगह आदिपुरुष का शोर है। फिल्म लगभग 6500 स्कीन्स पर रिलीज हुई है। फिल्म पहले दिन कितनी कमाई करेगी, इसके काफी सारे अनुमान लगाए जा रहे हैं
आज फिल्म जगत में हर जगह आदिपुरुष का शोर है। फिल्म लगभग 6500 स्कीन्स पर रिलीज हुई है। फिल्म पहले दिन कितनी कमाई करेगी, इसके काफी सारे अनुमान लगाए जा रहे हैं। कुछ ट्रेड एक्सपर्ट्स का दावा है कि फिल्म पहले दिन 130 से 150 करोड़ रुपए का वर्ल्डवाइड कलेक्शन कर सकती है।
इसमें 85 करोड़ रुपए डोमेस्टिक बॉक्स ऑफिस से आ सकते हैं। हालांकि ये आंकड़ा RRR और बाहुबली 2 जैसी फिल्मों से कम है। अगर आदिपुरुष पहले दिन 150 करोड़ की वर्ल्डवाइड कमाई करती है, तो भी ये RRR से 100 करोड़ रुपए शॉर्ट रह जाती है।
RRR का पूरी दुनियाभर में फर्स्ट डे कलेक्शन 250 करोड़ रुपए था। वहीं बाहुबली 2 ने भी पहले दिन 200 करोड़ रुपए का कलेक्शन किया था।
आदिपुरुष का बजट RRR और बाहुबली से ज्यादा
इंडस्ट्री ट्रैकर Sacnilk के मुताबिक, फिल्म लगभग 85 करोड़ रुपए की डोमेस्टिक ओपनिंग ले सकती है। इसमें 25 करोड़ रुपए हिंदी वर्जन जबकि 60 करोड़ साउथ बेल्ट से आ सकते हैं।
वहीं ट्रेड एनालिस्ट मनोबल विजया बालन के मुताबिक, 150 करोड़ रुपए तक का वर्ल्डवाइड कलेक्शन करने के बावजूद आदिपुरुष, RRR और प्रभास की ही बाहुबली 2 से कोसों दूर रह जाएगी। यहां तक कि बाहुबली 2 ने हिंदी वर्जन में ही 41 करोड़ की ओपनिंग ली थी।
इस साल पठान ने हिंदी वर्जन में 55 करोड़ का फर्स्ट डे कलेक्शन कर रिकॉर्ड बना दिया था। आदिपुरुष का बजट RRR, बाहुबली और पठान से ज्यादा है। इसलिए इसकी कमाई इन फिल्मों से कम रहना सोचने पर मजबूर जरूर करेगा।
VFX में बदलाव के बाद आदिपुरुष का बजट बढ़ा
फिल्म का बजट शुरुआती दौर में 500 करोड़ बताया जा रहा था, लेकिन फिल्म के VFX में बदलाव करने के लिए इसके बजट को थोड़ा और बढ़ाया गया है। अब इसका टोटल बजट 600 करोड़ रुपए तक पहुंच गया है। हालांकि जो शुरुआती रिव्यूज आ रहे हैं उसके मुताबिक, फिल्म का VFX अभी भी उतना बेहतर नहीं हो पाया है।
RRR भी करीब 550 करोड़ के बजट में बनी थी। वहीं बाहुबली 2 को बनने में 250 करोड़ रुपए का खर्चा आया था।
फिल्म को लेकर दर्शकों में जबरदस्त क्रेज, थिएटर्स के बाहर लंबी लाइनें लगी
फिल्म को देखने के लिए आज सुबह से सिनेमाघरों में लंबी लाइनें देखी जा सकती हैं। हैदराबाद के सुदर्शन थिएटर में सुबह से ही शोज हाउसफुल चल रहे हैं। भीड़ इतनी है कि पैर रखने तक की जगह नहीं है। कई थिएटर में हनुमान जी के लिए एक सीट भी छोड़ी गई है।
एक वीडियो सामने आया है कि जिसमें आदिपुरुष की स्क्रीनिंग के दौरान थिएटर के अंदर एक बंदर आ जाता है। बंदर आता है और स्क्रीन पर कुछ देर देखने के बाद वापस चला जाता है। बंदर को हिंदू धर्म में कुछ लोग हनुमान जी का स्वरूप मानते हैं।
हम देखते हैं कि जहां हनुमान जी का मंदिर होता है वहां बंदरों की संख्या काफी ज्यादा होती है। सोशल मीडिया पर कल रात से आदिपुरुष ट्रेंड हो रहा है। फिल्म को देखने के बाद लोग अपना-अपना एक्सपीरिएंस शेयर कर रहे हैं। पूरी खबर पढ़ने के लिए यहां क्लिक करें